Greystoke: The Legend of Tarzan, Lord of the Apes

**Greystoke: The Legend of Tarzan, Lord of the Apes** (euskaraz *Greystoke: Tarzanen Kondaira, Tximinoen Jauna*) 1984ko Hugh Hudson ingeles zinema zuzendariaren abenturazko filma bat da. 1912ko Edgar Rice Burroughs idazlearen *Tarzan of the Apes* ("Tximinoen Tarzan") eleberrian oinarritua dago. Bertan, Christopher Lambert, Andie MacDowell, Ralph Richardson, Ian Holm eta James Fox aktoreek antzeztu zuten.

Filmak orokorrean kritika onak izan zituen, 1981an Bo Derek aktore ederra protagonista izan zuen *Tarzan, the Ape Man* ("Tarzan, Tximino Gizona") filmaren porrotaren ondoren zinemaratu zelarik.

Filma honek hiru Oscar Sarietarako izendapenak jaso zituen: Gizonezko bigarren aktore onenaren Oscar Saria (Ralph Richardson), Egokitutako gidoi onenaren Oscar Saria (P.H. Vazak eta Michael Austin) eta Makillaje onenaren Oscar Saria (Rick Baker eta Paul Engelen), nahiz eta bat bera ere ez irabazi izan.

Bestalde, ingelesezko jatorrizko bertsioan Andie MacDowell aktoreak Jane Porter pertsonaia antzeztu eta Glenn Close aktoreak ahotsa ipinio zion.

## Argumentua 
XIX. mendea, ontzi batean matxinada jazo, eta eskifaiak bertan bidaiatzen zihoan senar-emazte bikotea Afrikako kostaldeko oihanen abandonatu dituzte. Emakumea haurdun dagoenez laister haurra erdituko du. Handik gutxira, haurraren gurasoek eraikitako etxolara tximinoak iritsiko dira, gurasoak izukikaraz hilko direlarik. Tximino eme batek haurtxoa jaso eta bere tximinokume hil berria oredezkatuz hartaz arduratuko da.
Hogei urte beranduago, Phillipe D'Arnot (Ian Holm) belgikar kapitainak ohian sakonean 20 urteko gizonezko zuri gazte bat (Christopher Lambert) topatuko du, hasiera batean tximino batekin nahastuko duelarik. Haren bizilekua den etxola eta lanabesak ikusi ondoren John Clayton dela ohartuko da, Greystokeeko dukearen (Ralph Richardson) biloba eta ondorengoa (sema eta emaztea hilak baidira), hortaz, D'Arnotek gaztea berakin bat zibilizazioara itzularaziko du. Erresuma Batuan, Tarzan edo John Claytonen Jane Porter (Andie MacDowell) neska gazte ederra ezagutuko du, hain zuzen ere, bere estatubatuar lehengusua, eta John hartaz maiteminduko da, Phillipe D´Arnotek biak elkarren arteko antza izan eta ezkon litezkeela pentsatzen baitu.

## Aktoreak 
* Christopher Lambert: John Clayton / Tarzan, Greystokeko dukearen biloba
* Ralph Richardson: Greystokeko dukea
* Ian Holm: Philippe D'Arnot kapitaina
* James Fox: Lord Charles Esker
* Andie MacDowell: Jane Porter
:* Glenn Close: Jane Porterren ahotsa (krediturik gabe)
* Cheryl Campbell: Lady Alice Clayton, Tarzanen ama
* Ian Charleson: Jeffson Brown
* Nigel Davenport: Jack Downing maiorra
* Nicholas Farrell: Sir Hugh Belcher
* Paul Geoffrey: Lord John 'Jack' Clayton, Tarzanen aita eta Greystokeko dukearen semea
* Richard Griffiths: Billings kapitaina
* Hilton McRae: Willy
* David Suchet: Buller
* John Wells: Sir Evelyn Blount
* Eric Langlois: Tarzan, 12 urterekin
* Paul Brooke: Stimson agurgarria

## Filmaketa kokapenak 
Filma Eskoziako Floors gazteluan filmatu zen (kanpoko eta barruko eszenak), Greystoke gaztelu fikziozkoa irudikatzen duen gazteluan; Ingalaterrako Hatfield Housen (barruko eszenak bakarrik) eta Kamerungo Korup Parke Nazionaleko Ekom Nkam ur-jauzietan.

Floors Castle.jpg|Floors gaztelua, Kelso
Hatfield House - July 2013 (9225083678).jpg|Hatfield House,  Hertfordshire
Chutes d'Ekom Nkam.jpg|Ekom Nkam ur-jauziak, Korup Parke Nazionala, Kamerun

## Erreferentziak 
## Kanpo estekak 
* *Greystoke: The Legend of Tarzan, Lord of the Apes* filmaren IMDBko fitxa irakurgai 
* *Greystoke: The Legend of Tarzan, Lord of the Apes* filmaren trailer edo iragarkia ikusgai. Youtube.com